
Căutarea unităţii lumii ortodoxe în aceste vremuri a 
devenit un imperativ. Cu toate că se păstrează unitatea de 
credinţă, de cult şi unitatea canonic-disciplinară, iar o 
serie de tradiţii unesc lumea ortodoxă, totuşi persistă 
elemente de neînțelegere care pot ameninţa oricând 
unitatea religioasă a Răsăritului. Dezintegrarea sistemelor 
politice răsăritene, precum şi transformările economice 
radicale pun Ortodoxia în fata unor situații 
neexperimentate până acum. Apar elemente noi, la care 
Biserica Ortodoxă, fără a avea precedente, trebuie să 
răspundă cu rapiditate. Toate Bisericile Ortodoxe şi statele 
cărora le aparţin au revendicări unele faţă de altele. 
Biserica Greacă nu vede cu ochi buni formarea 
Macedoniei, dar nici întărirea influenţei Turciei în sud- 
estul european, iar Biserica Sârbă se află, datorită crizei 
din Iugoslavia, în dispută cu Biserica Macedoneană, pe de 
o parte, şi cu statul albanez, pe de altă parte, din cauza 
crizei din Kosovo-Metohija. Biserica Bulgară se află în 
schismă, din cauza imixtiunii puterii politice în viaţa 
bisericească, într-o situaţie asemănătoare aflându-se şi 
Biserica Ucraineană. În sfârşit, Biserica Rusă se găseşte în 
dispută cu Biserica Ortodoxă Română din cauza 
Mitropoliei Basarabiei. La acestea se adaugă presiunea 
unui fundamentalism musulman la care sunt supuse 
Patriarhia Ecumenică, Patriarhia Alexandriei şi statul elen. 

Analizând realitatea geopolitică răsăriteană, putem 
concluziona, probabil fără a greşi prea mult, că statele 
ortodoxe din fostul lagăr comunist nu au reuşit încă să-şi 
precizeze cu claritate o strategie politică coerentă, care să 
angreneze popoarele acestora spre obiective clare, a căror 
atingere să fie urmărită cu perseverenţă. 

Sfârşitul secolului al XIX-lea a oferit lumii ideologii ce 
se doreau suport pentru expansionismul statelor puternice, 
„fără de care umanitatea ar fi anemică şi secătuită” - după 
cum considera Dimitrie Gusti, aflat sub influenţa 


geopoliticianului german Friedrich Ratzel [1]. Se dorea 
constituirea marilor comunităţi, care nu presupuneau 
obligatoriu contopirea într-un singur stat, ci mai degrabă 
constituirea de uniuni de state în baza apartenenţei la o 
comunitate virtuală sau reală - rasială, economică sau 
politică. Ideea pangermană a geopoliticianului Rudolf 
Kjellen a făcut carieră la vremea ei, dar la aceasta s-a 
alăturat ideea panslavismului şi cea panamericană. La 
izbucnirea primului război mondial,  panslavismul 
cuprindea 135 de milioane de oameni, iar Rusia, prin 
expansiunea ţarismului, participa la acest conflict cu 
gândul de a smulge popoare slave din centrul Europei de 
sub oblăduirea Austro-Ungariei. Astfel, „Marşul spre Apus” 
din testamentul lui Petru cel Mare a fost dus la îndeplinire 
de regimul comunist, prin Tratatul de la Varşovia, iar ideea 
teutonică a „marşului spre Răsărit” (Drang nach Osten) a 
căzut în faţa Rusiei comuniste, fără ca aceasta să 
reprezinte o victorie a Ortodoxiei, ci mai degrabă o grea 
lovitură. 

Coliziunea dintre pangermanism şi panslavism, 
produsă în 1914, are repercusiuni asupra lumii până astăzi 
[2]. Germania, înfrântă în 1945, conduce în 1999 Europa, 
Rusia găsindu-se, ca şi la începutul secolului XX, în 
căutarea echilibrului, a unui ritm economico-politic care să 
o transforme într-o putere mondială. 

Dispariţia efectivă a statului naţional are două cauze 
principale: slăbirea psihologică a  nationalitátii, sau 
subminarea fizică a naţiunii. Națiunea este de esenţă 
cultural-spirituală, astfel încât „moartea nationalitátii este 
o moarte spirituală”, iar statul modern este de neînchipuit 
fără naţiune. De aceea, pentru un suport moral al 
nationalitátii se impune existenţa unei Biserici active si a 
unei morale viabile. 

Dacă până acum s-a discutat şi se discută încă de 
realizarea unei unităţi creştine - ortodocşi, catolici, 
protestanți -, este tot mai clară necesitatea realizării unei 
unităţi ortodoxe cât mai solide, şi într-un timp cât mai 
scurt. Pentru ca lumea să aibă credinţă, unitatea în 


Dumnezeu trebuie să se manifeste ca ceva firesc: „Ca toţi 
să fie una, după cum Tu, Părinte, întru Mine şi Eu întru 
Tine, aşa şi acestea în Noi să fie una, ca lumea să creadă 
că Tu M-ai trimis” (Ioan 17, 21). Realitatea istorică riscă 
să-i facă pe oameni să creadă că Tatăl nu a împlinit 
nicidecum rugăciunea Fiului Său, că jertfa de pe Cruce a 
lui Hristos n-a adus pacea, ci discordia, că Evanghelia nu 
prezintă nimic mai mult decât o doctrină la fel ca altele, 
fără a putea cuceri umanitatea [3]. 

Lumea ortodoxă sud-est-europeană a fost supusă la 
numeroase transformări politice şi sociale ce au influenţat 
felul de manifestare al popoarelor din această zonă, 
ducând la formarea unui anumit model de înţelegere a 
istoriei şi a desfăşurării ei, dar mai ales a felului cum 
trebuie să se acţioneze pentru împlinirea dezideratelor 
politice. Putem vorbi de un model balcanic de existenţă şi 
manifestare politică. Imperiul bizantin, gândirea greacă şi 
slavă, precum şi exemplul politico-social otoman au 
individualizat lumea balcanică, ce rămâne distinctă până în 
zilele noastre. Dacă astăzi se caută cu asiduitate realizarea 
unei bune cooperări cu Occidentul, cu puţin înainte de 
căderea Constantinopolului sub loviturile armatelor lui 
Mohamed al II-lea, în 1453, Bizanțul, lumea ortodoxă, şi-a 
dat seama că această simbioză nu este posibilă - nu numai 
din cauza unei Ortodoxii „de factură despotică” [4], ce nu 
s-a putut integra în catolicism, ci mai cu seamă din cauza 
gândirii bizantine, ce vedea diferit conceptul de 
universalitate. Sunt sugestive cuvintele declarate în mod 
public de marele duce Lucas Notaras: „E preferabil să 
vedem că domneşte în oraşul nostru turbanul turcilor 
decât mitra latină” [5]. După Constantinopol, în 1456 
Atena era ocupată de otomani, iar Parthenonul, ce fusese 
timp de o mie de ani o biserică creştină închinată 
Fecioarei, devenea, ca şi Sf. Sofia, moschee. Crestinii 
ortodocşi, monofizitii, armenii şi chiar evreii sunt cuprinşi 
într-un sistem administrativ nou [6]. Fără a fi luate în 
considerare diferențele confesionale, lingvistice sau 
naționale, creştinii erau tratați ca o națiune unică (millet). 


Patriarhul ecumenic devine conducător al naţiunii creştine 
- millet-bachi -, un regent al unui imperiu aservit [7]. 
Această unitate a Ortodoxiei a fost realizată de Imperiul 
otoman printr-o unică autoritate administrativă, ce ocolea 
doar Imperiul țarist. La susţinerea efectivă a acestei 
unităţi ortodoxe în sistemul administrativ otoman a 
contribuit ierarhia si clerul grecesc al Patriarhiei 
ecumenice, precum şi familiile aristocraților fanarioți, ale 
negustorilor şi intelectualilor eleni. Dar, această unitate 
ortodoxă a fost sfărâmată tot de elementul grecesc din 
Imperiul otoman, care a declanşat Revoluţia de eliberare 
naţională din 1821. Secolul al XIX-lea, caracterizat ca secol 
al revoluțiilor si reacţiunilor, a dus la dezmembrarea 
marilor imperii şi la formarea naţiunilor, proces încheiat 
după primul război mondial prin Conferinţa de pace de la 
Paris. Ordinea politică impusă la această Conferinţă este 
pusă astăzi sub semnul întrebării, întreg estul european 
găsindu-se acum într-o fază de dezagregare (Iugoslavia, 
fosta URSS, Cehoslovacia). Iredentismul a îmbrăcat haina 
naţionalismului, iar sferele de influenţă capătă alte 
dimensiuni. Franţa, care a susţinut după 1918 formarea 
statelor naţionale prin dispariţia Imperiului Austro-ungar 
şi a celui țarist, pentru a contrabalansa Germania în 
centrul Europei, se gáseste dupá 1990 in imposibilitatea 
de a mai sustine cuceririle politice din cel de-al doilea 
deceniu al secolului XX. Ea nu-şi mai poate apăra 
moştenirea din 1918 din cauza puternicei concurente a 
SUA, dar si a Germaniei. Dacă în 1914 - 1918 si 1939 - 
1945 Germania a folosit forţa armei pentru a-şi impune 
supremaţia, astăzi, nemaifiind posibil acest lucru, ea a 
recurs la puterea economiei. Ne putem întreba, fără a 
greşi, dacă Germania a pierdut cu adevărat cel de-al doilea 
război mondial. În vremurile de acum, structura politică 
europeană se hotărăşte de către axa Washington-Berlin, 
fiind ocolite Parisul, Roma şi Moscova. 

Biserica Ortodoxă a cunoscut, în evoluţia sa istorică, 
două perioade distincte de la izbucnirea răscoalei lui 
Karageorge (1804) şi până astăzi. Prima, cuprinsă între 


anii 1804 - 1917, se caracterizează prin formarea 
Bisericilor naţionale pe criteriu etnic, iar cea de-a doua, 
între 19171991, cuprinde instaurarea, expansiunea şi 
căderea regimurilor comuniste [8]. După 1917, 
expansiunea comunismului spre centrul Europei a 
însemnat expansiunea Rusiei (URSS), o nouă formă de 
cucerire. În secolul trecut, Imperiul țarist a fost socotit de 
populaţia balcanică, în special de cea slavă, ca având o 
misiune mesianică ce se referea la păstrarea credinţei 
ortodoxe, la răspândirea acesteia şi la contracararea 
ereziilor. În toate tratatele politice încheiate cu Imperiul 
otoman, Rusia apare ca apărătoare a ortodocşilor în faţa 
abuzurilor musulmanilor. Tratatul de la Kuciuk-Kainargi 
(1774) oferea Rusiei posibilitatea de a interveni în politica 
internă a Porții pentru protejarea ortodocşilor. Această 
politică a Rusiei se evidenţiază prin Convenţia de la 
Akkerman (1826) şi Tratatul de la Adrianopol (1829). Sub 
politica protectionistáà a Rusiei se ascundea dorinţa de 
expansiune spre sud-estul Europei, împlinirea „planului 
grecesc” - transformarea Imperiului otoman într-un 
imperiu elen (tradiționalul plan de refacere a Bizanțului), 
sub conducerea marelui duce Constantin, fiul țarinei 
Ecaterina a II-a (1762 - 1796) [9]. Rusia a dominat politic 
prima jumătate a secolului al XIX-lea pentru că a avut linie 
politică sigură, bine coordonată în raport cu evenimentele 
politice europene, chiar dacă a fost puternic conservatoare 
şi adversară tuturor revoluțiilor [10]. Dorinţa Rusiei de a 
se instala în Balcani şi de a obţine ieşire la Marea 
Mediterană prin transformarea Mării Negre într-un lac 
rusesc a dat naştere „chestiunii orientale”. Rămâne viabilă 
ideea expusă de Ştefan Zeletin conform căreia formarea 
României se datorează politicii europene promovate de 
Rusia şi legată de problema Mării Negre [11]. Cine 
stăpâneşte strâmtorile cheie - în cazul nostru, Bosforul şi 
Dardanelele - stăpâneşte zona, de aici decurgând 
numeroase implicaţii mondiale. Problema celor două 
strâmtori a fost pusă în discuţie în numeroase tratate 
politice internaţionale din secolul al XIX-lea, fiind un 


element de dispută între Rusia şi Anglia pe seama „omului 
bolnav”, un Imperiu otoman în continuă decădere. 

Expansionismul țarist este înlocuit în 1917 de 
proiectul geopolitic al Cominternului, de bolşevizare a 
Europei, elaborat de Troțki, eşuat la Budapesta în 1919 
datorită intervenţiei României, compromis mai târziu şi în 
Spania, dar continuat de ideea comunismului naţional. 
Posibilitatea de transformare a spaţiului euro-asiatic într- 
un uriaş imperiu comunist care să se întindă de la Londra 
la Constantinopol şi Vladivostok a creat reversul, „Pactul 
anti-Comintern” (axa Berlin-Roma-Tokyo), care însă nu a 
reuşit să controleze acest spaţiu vast, dând câştig de cauză 
comunismului, care după 1945 şi-a legiferat cuceririle. 

Două elemente caracterizează procesul de 
emancipare naţională a popoarelor ortodoxe din sud-estul 
Europei în secolul al XIX-lea: 

1 - elementul politic - panelenismul, panslavismul 
(necertanije) şi susţinerea politică a vlahilor din sudul 
Dunării de către România; 

2 - credinţa ortodoxă. 

Grecii doreau revitalizarea Bizanțului, sârbii 
revendicau moştenirea lui Ştefan Duşan [12], iar românii 
năzuiau formarea României Mari, prin încorporarea în 
granițele naționale a teritoriilor locuite de o majoritate 
românească - Transilvania, Bucovina şi Basarabia. 

In toate evenimentele politice majore din secolul al 
XIX-lea, Biserica Ortodoxă a avut un cuvânt de spus. 
Răscoala sârbă izbucnită în 1804 a antrenat şi clerul sârb, 
devenit în timpul conflictelor forţă conducătoare [13]. 
Revoluţionarii sârbi au dorit permanent să refacă Serbia 
din perioada sa de glorie, chiar dacă anumite teritorii 
(precum Kosovo [14]) erau locuite în secolul al XIX-lea de 
populaţii majoritare de altă religie (musulmani) sau aveau 
o politică proprie (precum Macedonia [15]). Revoluţia 
greacă din 1821 a angrenat întreaga Biserică Ortodoxă, 
ierarhia şi clerul elen de la Atena până la Constantinopol. 
Eteria cuprindea în rândurile sale ierarhi greci din 
Patriarhia Ecumenică, care devine un însemnat centru de 


propagandă panelenă. Clerul grec are meritul de a fi 
organizat revoluţia de eliberare a poporului grec. Chiar şi 
desfăşurarea revoluţiei lui Tudor Vladimirescu a antrenat 
în Tara Românească şi, într-o măsură mai redusă, în 
Moldova clerul românesc, clasic fiind exemplul episcopului 
Ilarion al Argeşului. Revoluţia românilor a fost inábusità de 
reacţiunea Porții şi a Imperiului țarist, dar grecii şi-au 
dobândit independenţa cu sprijinul Angliei, al Franţei şi al 
Rusiei. 

Peninsula Balcanică este deschisă către toate 
direcţiile, având două coridoare de comunicaţii: cel vestic, 
prin lugoslavia, si cel estic, prin Dobrogea. Poate fi 
considerată chiar mai deschisă decât Peninsula Iberică, 
care este blocată de Munţii Pirinei, sau decât cea Italică, 
mărginită la nord de Munţii Alpi. Circulaţia economică şi 
culturală s-a realizat în această zonă cu uşurinţă, putând fi 
socotită o răspântie în care s-au întâlnit civilizațiile. Cu 
toate acestea, au existat depresiuni, zone izolate ce au dus 
la apariţia unor particularităţi, astfel încât putem vorbi de 
o unitate în diversitate. Au existat mari deplasări de 
populaţii, aşa cum au fost albanezii din Epir ce s-au 
îndreptat spre sudul Greciei, spre câmpia Atenei, sau 
aromânii din Pind, care s-au deplasat către Macedonia. 
Peninsula Balcanică este caracterizată de o foarte mare 
varietate a populațiilor. In Macedonia există şi astăzi 
aşezări albaneze, greceşti si bulgăreşti. Slavii care au 
trecut linia Dunării (602) s-au răspândit până în Pelopones, 
iar grecii se găsesc pretutindeni. Sunt numeroase 
comunităţile de evrei şi armeni, Thesalonicul fiind un 
centru important al acestora prin facilităţile economice pe 
care le oferă. Albanezii şi-au format comunităţi în Italia, 
grecii şi-au constituit, prin îndeletnicirile comerciale, o 
diaspora puternică, foarte activă până acum, cu un rol 
important în susţinerea politicii statului elen, iar românii 
au avut importante comunităţi de aromâni în sudul 
Dunării. 

Cu toate că Peninsula Balcanică este un exemplu de 
amestec al civilizaţiilor, a existat şi încă există o unitate 


tipic balcanică, iar la această unitate au contribuit o serie 
de factori: 

1) Substratul iliro-tracic. Populaţia albaneză a 
cunoscut o puternică latinizare, albanezii având o limbă pe 
jumătate romanizată. 

2) Civilizaţia elenă. Limba şi cultura greacă şi-au pus 
amprenta asupra întregului spaţiu balcanic. 

3) Expansiunea romană. Cucerirea peninsulei de 
către Roma şi înglobarea acesteia în Imperiul roman a 
oferit posibilitatea unei romanizări. În timp, s-a format o 
separație culturală şi lingvistică în cadrul peninsulei, 
nordul a fost atras de latinitate, iar sudul de cultura şi 
limba greacă. Peninsula Balcanică a fost romanizată din 
punct de vedere politic, locuitorii acesteia devenind Romei. 

4) Imperiul bizantin. Acesta a oferit modul de 
organizare imperială, susţinând înglobarea populațiilor 
balcanice şi creştinarea acestora. Misionarismul fraţilor 
Chiril şi Metodiu a contribuit la întărirea unităţii lumii 
balcanice. Imperiul bizantin a devenit un model de 
organizare pentru bulgari şi sârbi, care au ajuns să lupte 
pentru a-şi forma propriile imperii de factură bizantină. 
Statul bulgar, cel al lui Simeon sau al Asăneştilor, imită 
Imperiul bizantin. Acelaşi lucru l-a făcut şi statul sârb al lui 
Ştefan Dusan (mort în 1355). Deşi cele două exemple pot fi 
considerate acţiuni centrifuge, menite să sfărâme unitatea 
balcanică, ele păstrează totuşi caracteristicile unităţii 
balcanice. 

5) Imperiul otoman. Deşi din 1453 sultanii au devenit 
moştenitori ai Bizanțului, Imperiul otoman a urmat 
modelul bizantin, iar bizantinismul s-a perpetuat. Sub 
ocupaţia otomană, Biserica Ortodoxă a devenit elementul 
esenţial al unităţii balcanice. Arhondatul, prin nobilimea 
bizantină, a cooperat cu autorităţile otomane şi a oferit o 
unitate a elitelor ortodoxe din Imperiul otoman. 
Autonomiile locale (armatolatele) au devenit un alt 
element al perpetuării unităţii de tip bizantin. Imperiul 
otoman a susţinut existenţa Bisericii Ortodoxe, limitându-i 
contactele cu Biserica Romano-Catolică. Sfârşitul 


Bizanțului nu este decât sfârşitul imperiului, dar Bizanțul 
ca patrie spirituală a Ortodoxiei rămâne perpetuu în acel 
binecunoscut „Bizanţ după Bizanţ” [16]. 

Spiritualitatea ortodoxă este continuată în sânul 
popoarelor din sud-estul Europei şi în Ortodoxia rusă [17]. 
Timp de zece secole, Rusia îşi însuşeşte strálucita 
moştenire bizantină, pentru ca din secolul al XIX-lea 
teologii ruşi să desăvârşească marile sinteze ale tuturor 
temelor Ortodoxiei. Teologii ruşi devin reprezentanţii 
gândirii ortodoxe contemporane. 

Ortodocsii trăiau Biserica fără a simţi nevoia de a o 
defini, ca de altfel nici raporturile dintre Biserică şi stat. 
Aceste raporturi, expuse încă din secolul al IX-lea, arată că 
simfonia celor două puteri nu este un principiu juridic, ci 
un postulat al credinţei [18]. Ca urmare, în calendarul 
ortodox ajung să fie pomeniti cu venerare împărați si 
domnitori, sfintenia acestora primind acordul unanim al 
ierarhiei ortodoxe. Puterea politică are datoria de a apăra 
credinţa şi de a o răspândi. Rigorismul călugărilor cu 
privire la cooperarea Bisericii cu politicul a fost temperat 
de acordul dintre întâistătător şi domnitor, iar orice atentat 
la puritatea şi unitatea credinţei s-a lovit de Biserică şi, nu 
rareori, de puterea politică. Incoronarea împăratului sau a 
domnitorului este intrarea statului în incinta sfântă a 
Bisericii [19]. Moscova dorea să se numească „cea de-a 
treia Romă” (fără a mai putea exista o altă Romă), însă era 
contestată de Constantinopol. Totuşi, bizantinismul slav, 
care începuse să se formeze din secolul al IX-lea, este 
acum într-un continuu reviriment. Creşterea puterii 
politice a statului rus şi centralizarea moscovită depăşesc 
ritmul spiritual, iar Biserica devine supusă statului. Se 
naşte un mesianism naţional, care în timp se va transforma 
în expansionism, luând locul misionarismului ecumenic al 
Bizanțului. Disputa teologică asupra raportului dintre 
politic şi religios a dus la conflictul dureros dintre Iosif din 
Volokolamsk (14391515) şi Nil din Sorsk (1433 - 1508), 
autor al unui remarcabil tratat de asceză ortodoxă şi statut 
al vieţii mănăstireşti [20]. Cei doi sfinţi ruşi reprezintă 


conflictul dintre creştinismul social organizat şi 
creştinismul tradiţiei duhovniceşti a sărăciei şi a meditatiei 
mistice, isihaste. Sf. Iosif şi partizanii săi luptă împotriva 
ereticilor cu ajutorul statului, şi ajung să identifice 
împărăţia lui Dumnezeu cu împărăţia terestră. In acelaşi 
timp, Sf. Nil arată ereticilor fata umană a unei ortodoxii 
tolerante [21]. Din acest conflict izbucnit în 1503 a ieşit 
câştigător Sf. Iosif de Volokolamsk, concepţia sa cu privire 
la cooperarea dintre Biserică şi puterea politică fiind 
urmată până în zilele noastre. Patriarhul Nikon (1652 - 
1667) este un exemplu al încercării de simfonie dintre stat 
şi Biserică, dintre sacerdotium şi imperium. În Catedrala 
înălţării Domnului din Moscova (Kremlin) erau două 
tronuri: unul pentru patriarh, iar celălalt pentru ţar [22]. 
Prin desfiinţarea Patriarhiei ruse şi introducerea Colegiului 
duhovnicesc, „Regulamentul spiritual” (1721) al lui Petru 
cel Mare (1682 - 1725) a modificat doctrina eclesiologică, 
ţarul devenind controlor şi, indirect, şef al Bisericii, care 
nu mai este o instituţie de drept divin, ci un departament 
al statului [23]. De aceea, problemele Ortodoxiei ruse 
capătă trăsături specifice, diferind de problemele cu care 
se confruntă celelalte Biserici ortodoxe. Raporturile dintre 
stat şi Biserică în spaţiul sud-est-european se modifică, au 
o dinamică proprie, deci nu trebuie să se piardă din vedere 
diversitatea ortodoxă [24]. 

Deşi Biserica a luptat pentru o independenţă 
naţională având la bază criteriul etnic, a răspuns de fapt 
unor cerinţe politice impuse de societate şi nu a preluat 
niciodată funcţiile statului, aceasta şi pentru că în lumea 
ortodoxă statul s-a dezvoltat mai târziu, respectiv în epoca 
modernă. Nu se poate susţine că Biserica Bulgară sau cea 
Sârbă au îndeplinit funcţiile taratelor, aşa cum nici 

Patriarhia Ecumenicà nu a continuat Imperiul 
bizantin. Meritul esenţial al Bisericii este că a păstrat 
sacralitatea şi a răspândit sfintenia în lume [25]. 

În Balcani, Biserica Ortodoxă a fost până în epoca 
modernă singura instituţie capabilă să vorbească în 
numele credincioşilor săi în faţa unei puteri politice de altă 


religie. Nu acelaşi lucru se poate spune despre Ţările 
Române, care şi-au păstrat structurile politice, românii 
având un statut diferit faţă de popoarele din sudul Dunării. 

Rolul Bisericii Ortodoxe Sârbe în dobândirea 
independenţei şi în realizarea unităţii poporului sârb în 
decursul secolelor XIX şi XX a fost de o importanţă majoră. 
In acest efort, un loc important l-a avut crearea Mitropoliei 
de Karlovitz, care însemna înfiinţarea unei structuri 
bisericeşti autonome într-o ţară creştină şi liberă. 
Emigrarea sârbilor sub conducerea patriarhului Arsenie al 
III-lea, în 1690, pe teritoriul Imperiului habsburgic a făcut 
posibilă înfiinţarea unei noi structuri eclesiastice, cu un rol 
esenţial în emanciparea poporului sârb. Împăratul Leopold 
I le-a oferit sârbilor o serie de privilegii în perioada 1690 - 
1696, privilegii pe care românii din Imperiu nu le-au avut 
niciodată. Patriarhul sârb era în acelaşi timp şi şef politic, 
fapt recunoscut în Diploma imperială din 11 decembrie 
1690: „Toţi să se supună arhiepiscopului, capul lor 
bisericesc, si în cele duhovniceşti şi în cele lumeşti” [26]. 
Inainte de pacea de la Belgrad (1739), un al doilea grup de 
sârbi s-a refugiat, sub conducerea patriarhului Arsenie al 
IV-lea, în Imperiul habsburgic [27]. Numărul sârbilor a 
crescut, iar rolul lor în Imperiu a început să fie mult mai 
important. 

Deşi războaiele ruso-austro-turce din secolul al XVIII- 
lea au afectat Serbia, întotdeauna poporul sârb a văzut în 
ele tot atâtea posibilităţi de a-şi dobândi independenţa. 
După Tratatul de la Kuciuk-Kainargi (1774), Rusia şi-a 
întărit poziţia în politica sud-est-europeaná, având 
posibilitatea de a interveni în favoarea ortodocşilor din 
Imperiul otoman [28]. După Pacea de la Sistov (1791), 
aproximativ 50.000 de sârbi au trecut râul Sava, cerând 
azil la habsburgi [29]. Pentru a frâna o masivă depopulare, 
Poarta le-a oferit amnistie şi o serie de scutiri. Un număr 
de egumeni, ca cei de la Studentea, si cneji fugiţi la 
Panciova au cerut să se întoarcă în Serbia [30]. 
Descoperirea complotului pus la cale de sârbi şi 
decapitarea unor cneji în 1804 a constituit cauza izbucnirii 


unui conflict sângeros între sârbi şi otomani, având ca 
efect dobândirea autonomiei politice de către sârbi. Incă 
din 1791, deci cu mult înainte de declanşarea răscoalei, 
arhimandritul sârb Stepan Jovanovic a alcătuit un manifest 
prin care cerea autonomia ţării sale, dând ca exemplu 
statutul special de care se bucurau Muntenia şi Moldova. 
Asemănător, în 1803, arhimandritul Arsenios Jankovic 
propunea Rusiei realizarea unui imperiu slavo-sârb. La un 
proiect asemănător adera şi mitropolitul de Karlovitz, 
Stefan Stratimirovic. Acest proiect este pus în discuţie şi în 
vremurile noastre. Începutul anului 1804 l-a determinat pe 
episcopul Jovan Jovanovic să ceară ţarului ajutor militar 
pentru ca sârbii să-şi dobândească libertatea. O concepţie 
asemănătoare exprima şi Petru I, mitropolitul de 
Muntenegru [31]. Răscoala sârbilor şi revoluţia grecilor au 
dus la o apropiere între popoarele balcanice, pe baza 
credinţei religioase, care îi obliga să fie solidari în timpul 
conflictelor cu Imperiul otoman [32]. 

În 1805 se formează, sub conducerea lui Karageorge, 
un consiliu de conducere în care un rol important l-au avut 
preotul Nenadovic şi juristul Teodor Filipovic, cel care a 
conceput organizarea statului sârb pe principiile 
raționalismului francez. Distrugerea Mănăstirii Studentea 
în 1806 de către trupele otomane a însemnat declanşarea 
conflictului deschis dintre sârbi şi Poartă, luptă care a 
readus popoarelor balcanice speranţa independenţei. 
Răscoala a încetat în 1812, Poarta încercând să readucă 
liniştea in Serbia, acordând amnistie răsculaților, 
introducând impozite moderate si o autonomie 
administrativă locală [33]. 

Mănăstirile şi bisericile au devenit adăposturi ale 
răsculaților sârbi. Mănăstirile Valjavic şi Bogovadji au fost 
transformate în centre ale rezistenţei sârbilor. Călugări 
precum Paisie, Ioanichie, Gavriil, Samuil, Gherasim, preoţii 
Meletie Niksic, Luka Lazarevic, Djoko Djuric, călugărul 
Hagi Iosif de la Vnjno si arhimandritul Hagi Meletie de la 
Rasa au devenit simpatizanti ai miscárii revolutionare [34]. 
O serie de mănăstiri si locasuri de cult au fost distruse. În 


1815 s-a constituit o delegaţie sârbă, avându-l în frunte pe 
Meletie Niksic, pentru a semna armistițiul. Pe parcursul 
mişcării revoluţionare, răsculații sârbi au arborat steaguri 
cu simboluri şi icoane ortodoxe [35]. 

Situaţia Bisericii Ortodoxe Sârbe s-a îmbunătăţit în 
timpul guvernării lui Milos Obrenovic, prin înfiinţarea, în 
1822, a Consistoriului şi a Seminarului Teologic, în 1836 
[36]. Skupstina (Parlamentul) de la Kragujevac din 21 mai 
1836 a votat o importantă lege privitoare la organizarea 
bisericească. Textul acestei legi a fost elaborat de 
mitropolitul Petru şi prin ea se dorea promovarea unui cler 
instruit [37]. Mitropolitii Mihail Jovanovic şi Teodosie al 
Belgradului au continuat opera lui Petru, mitropolitul 
Mihail fiind obligat să facă faţă crizei declanşate de 
formarea Exarhatului bulgar şi puternicei propagande 
catolice. 

Episcopii greci care i-au păstorit pe sârbi în epoca 
fanariotă (1766 - 1830) au lăsat o proastă imagine în 
popor. Lupta pentru un cler naţional a fost dusă atât de 
simplii credincioşi sârbi, cât şi de puterea politică, prin 
principalul ei exponent, Milos Obrenovic. In 1830, Serbia 
obţine un nou statut politic, o autonomie politică şi 
economică, problemele religioase fiind în continuare de 
competenţa Patriarhiei Ecumenice. Cu toate acestea, în 
1832, prin Tomosul sinodal dat de Constantinopol si 
semnat de patriarhul ecumenic Constantin I, Biserica 
Ortodoxá Sárbá si-a obtinut autonomia [38]. Acest Tomos 
prevedea intre altele si dreptul conform cáruia cneazul si 
poporul sárb pot alege ierarhii fárá ca Marea Bisericá, 
Patriarhia Ecumenicá, să  obiecteze cu privire la 
modalitatea de alegere, la persoana aleasă şi la locul 
naşterii acestuia. Mitropolitul de Belgrad purta titulatura 
de „mitropolit al întregii Serbii”. Patriarhia Ecumenică 
trebuia anunţată asupra alegerii mitropolitului, acesta 
primind automat şi aprobarea  Constantinopolului. 
Alegerea episcopilor urma să primească binecuvântarea 
patriarhului ecumenic, urmând să se plătească Patriarhiei 
anumite dări la instalare. Mitropolitul de Belgrad era 


obligat să-l pomenească pe patriarhul ecumenic în cadrul 
Sfintei Liturghii. Tomosul sinodal emis de Sf. Sinod al 
Constantinopolului a fost semnat de Antim de Cizic, 
Panaret de Nicomidia, Nichifor de Dercos, Metodie de 
Rhodos şi Dionisie de Versia [39]. 

După dobândirea independenţei naţionale, în 1878, 
situaţia politică a Serbiei s-a schimbat. Patriarhul 
ecumenic Ioachim al III-lea (1878 - 1884; 1901 - 1912) 
este rugat in numeroase scrisori să ofere autocefalie 
Bisericii Sârbe. În acest sens, Milan Obrenovic s-a adresat 
Patriarhiei de Constantinopol prin scrisoarea nr. 2690 din 
27 aprilie/8 mai 1879, în care îşi exprima ataşamentul şi 
credinţa faţă de Marea Biserică, rugându-l pe patriarhul 
ecumenic să ofere independenţă religioasă Serbiei. 
Mitropolitul Mihail de Belgrad, prin scrisoarea nr. 2753 din 
4/16 mai 1879, explică cererea autocefaliei prin noua 
situaţie politică în care se găsea statul sârb. Patriarhia 
Ecumenică a emis, la 20 octombrie/1 noiembrie 1879, 
Tomosul sinodal care recunostea autocefalia Bisericii 
Ortodoxe Sârbe. Actul era semnat de Agathanghelos de 
Efes, Filotei de Nicomidia, Calinic de Calcedon, Ioachim de 
Dercos, lerotei de Neocezareea, Meletie de Smirna, Paisie 
de  Mithimnis, Nichifor de Imbros, Constantie de 
Fanariozaralos şi Meletie de Coos [40]. În Tomosul sinodal, 
Biserica Sârbă era obligată să solicite Sf. Mir numai de la 
Constantinopol, cu toate că, din punct de vedere liturgic, 
sfinţirea Sf. Mir este simbolul independenţei bisericeşti. 

Elenismul atinge punctul său culminant la începutul 
secolului al XIX-lea, supunând influenţei sale tot sud-estul 
european ortodox. Biserica Ortodoxă Greacă s-a opus 
islamizării prin păstrarea limbii şi cultivarea unei 
conştiinţe de menire istorică. Cultura greacă suferă 
influenţe occidentale europene încă din secolul al XVI-lea, 
manifestându-se în special în literatură, dar şi în teologie 
[41], cu toate că elementul doctrinar rămâne neschimbat, 
fiind susţinut de o bază biblică, tradiţională şi patristică 
[42]. Contactul spiritual dintre Occident şi Orientul 
ortodox a fost favorizat de o serie de factori [43]: 


1 - ca urmare a Reformei şi a disputelor dintre 
catolicism şi protestantism, se încearcă de fiecare din cele 
două o dominare a spaţiului ortodox. Răsăritul este 
transformat în teatru de lupte confesionale. 

2 - prin dezvoltarea coloniilor greceşti din Italia, apoi 
din Austria, în special cea de la Viena, cultura greacă 
cunoaşte o veritabilă renaştere. S-au înfiinţat şcoli, a fost 
editat un mare număr de cărţi, iar numărul studenţilor 
greci în universităţile europene a crescut. 

3 - apariţia în Imperiul otoman - unde a jucat un rol 
important în viaţa economică şi administrativă a statului - 
a unei burghezii greceşti, alcătuită în mare parte din 
comercianţi şi navigatori. Acest fapt se datorează şi 
ameliorării regimului impus de turci populațiilor creştine. 
Grecii puteau să se ocupe cu comerţul în Levant, reuşind 
să devină principalii agenţi de schimb între Orient şi 
Occident. Cei mai bogaţi dintre ei sprijineau tinerii aflaţi la 
studii în universităţile occidentale, mai ales în Italia, unde 
activa o burghezie greacă. Această nouă structură socială 
din Imperiul otoman şi din coloniile greceşti constituie 
factorul principal de încurajare, dezvoltare şi propagare a 
culturii în Orient. Ea este forţa care dă un nou impuls 
societăţii elene. 

Incepând din secolul al XVII-lea, dar mai cu seamă 
din secolul următor, cultura occidentală ajunge să fie 
cunoscută de un număr tot mai mare de persoane, 
crescute şi educate în spiritul cultural şi religios oriental. 
Asistăm la un fenomen de mare importanţă pentru Orient: 
presiunea culturală şi religioasă a Occidentului asupra 
acestuia [44]. Penetrarea culturii occidentale în lumea 
orientală ortodoxă se datorează unei active propagande 
misionare, cărţilor religioase şi şcolilor confesionale. Din 
punct de vedere prozelitist, această propagandă a dat 
totuşi rezultate mediocre, în comparaţie cu eforturile 
depuse, dar este adevărat că a pus populaţia ortodoxă în 
contact direct cu Occidentul. Totodată, opoziţia Bisericii 
Ortodoxe faţă de lumea occidentală a determinat formarea 
unei conştiinţe panortodoxe. 


Un alt eveniment important pentru lumea creştină 
din Imperiul otoman a fost instalarea primelor misiuni 
diplomatice ale puterilor europene la Constantinopol [45]. 
Deşi nu au contribuit la îmbunătăţirea situaţiei creştinilor 
aflaţi sub stăpânirea otomană, au adus totuşi unele 
schimbări în bine pentru ortodocşi [46]. Spiritul laic 
promovat de Reformă pătrunde şi în Orient; începe să se 
formeze o lume laicizată şi secularizată şi în spaţiul 
ortodox. Secolul al XIX-lea se caracterizează prin formarea 
statelor naţionale, care sunt state laice. Ele rup legătura 
cu Biserica şi afectează profund simfonia ce caracteriza 
relaţia dintre Biserică şi statul bizantin. Statul cere 
sprijinul Bisericii, dar totodată o vrea subordonată 
propriilor sale interese. 

Renaşterea culturală greacă, susţinută de Biserică, a 
determinat şi o puternică misiune ierapostolică, fiind 
cunoscut misionarismul Sf. Cosma din Etolia, care a 
construit numeroase şcoli, întreţinând sentimentul unităţii 
naţionale elene [47]. Pentru faptele sale deosebite, Sf. 
Cosma a fost canonizat de Patriarhia Ecumenică la 20 
aprilie 1961. Încă de la Sinodul din 1593, patriarhul 
ecumenic Ieremia al II-lea îndemna episcopii să 
construiască şcoli în bisericile de enorie, în mănăstiri şi 
chiar în casele preoţilor [48]. Rareori profesorii din aceste 
şcoli erau laici, majoritatea fiind preoţi sau monahi. De 
asemenea, ca manuale didactice se foloseau cărţile 
bisericeşti. Unele dintre şcoli au devenit renumite, ca de 
pildă, Academia athonită, Şcoala de la Ioannina, Şcoala din 
Chios, Şcoala din Smirna şi Academia din Moschopolis, 
adevărat centru de promovare a culturii şi limbii elene. 
Trebuie remarcat faptul că în timpul stăpânirii otomane 
(1453 - 1821), din cei aproximativ 800 de scriitori greci, 
cea mai mare parte au fost clerici şi monahi [49]. La 
Scoala din 

Atena s-au format învățații Evghenie Vulgaris şi 
Nichifor Theotokis, două personalităţi ce şi-au pus 
amprenta asupra spiritualităţii ortodoxe [50]. 

NOTE 


1] Marin Voiculescu, Politologie, partea a Il-a, 
Bucureşti, 1994, p. 113. 

2] Ionel Nicu Sava, Geopolitica. Teorii şi paradigme 
clasice. Şcoala geopolitică germană, Bucureşti, 1997, pp. 
91 - 92. 

3] Jean Meyendorff, Biserica Ortodoxă ieri şi azi, 
Bucureşti, 1996, p. 5. 

4] O serie de istorici şi oameni politici români susţin 
în discursul lor că Ortodoxia este un produs al imperiilor 
despotice orientale, al imperiilor bizantin şi țarist. (Dan 
Amedeo Lăzărescu) 

5] J. Meyendorff, op. cit., p. 75; Ducas, Istoria turco- 
bizantină (1341 - 1462), Bucureşti, 1958. 

6] François Thual, Géopolitique de l'Orthodoxie, 
Paris, 1993, p. 14. 

7] Jean Meyendorff, op. cit., p. 76. 

8] Frangois Thual, op. cit., p. 20. 

9] Gheorghe D. Iscru, Istoria modernă a României, 
Bucureşti, 1997, vol. I, p. 43. 

10] vezi Nicolae  Ciachir, Gheorghe  Bercan, 
Diplomaţia europeană în epoca modernă. Bucureşti, 1984. 

11] Ştefan Zeletin susţinea într-o serie de lucrări 
această idee, aprobată de majoritatea istoricilor. 

12] Între sârbi şi români au existat strânse legături 
încă din vremea lui Ştefan Duşan. În 1360, voievodul 
muntean Nicolae Alexandru Basarab (f 1364) dădea de 
soţie pe fiica sa Anca ţarului Ştefan Uroş, fiul lui Ştefan 
Duşan. Numele  domnitei valahe este amintit de 
pomelnicele sárbesti (vezi pr. Nicolae Șerbănescu, 
Legăturile bisericeşti, culturale şi politice între români şi 
sârbi, în Mitropolia Olteniei, XV, nr. 5 - 6/1963, p. 307). 
Numeroşi domnitori români au ctitorit mănăstiri şi biserici 
în Serbia (vezi pr. prof. dr. Aurel Jivi, Patriarhia Ortodoxă 
Sârbă de la 1920 până în prezent, în Studii Teologice, an. 
XXII, nr. 5 - 6/1970, p. 459). 

13] vezi Jean Mousset, La Serbie et son Eglise (1830 
- 1904), Paris, 1938. Joko Dj. Slijpeevic, Istorija Srpske 
Pravoslavje Crkve, München, 1966. 


14] Dusan T. Batakovic, Le passé des territoires 
Ksovo-Metohija (XVIIIe-XXe siècle), in „Balkan Studies", 
nr. 1/1997, p. 258. 

15] vezi Mâprn Nikoidov, H mnAaotoypéqonorn tnc 
Iovopíac tnc Maxke6oviac. 

A0nva, 1983; Tapvavv6n Io avon, laropioa tnc 
oéppiknc; &kkAnoíac,  Oeooaiovikn, 1985; Xpvoyoov 
AO0avaoíov, H K «voyn ev Make6ovia - H 

Spao1c TNC Bovày qapı K NG IIPOINAVALĂAG, 
OeooaAovikn, 1950;  Av6pw tj  Nikoiaov, To 
OHOOIIOVĂLAKO KPOATOG TW V XKOII (Q0 V KAL T] YAW OOQ TOU, 
Ogz00aAovikrn, 1988; Makpv Ap. To wev6onake6ovIkov 
Kparc tw v Xkomu» v, OgooaÀovign, 1971; Ha K. 
Mapkov, loropikn aAndea Gia to nakeGovikov, AOnva, 
1998. 

16] Nicolae Iorga, Bizanţ după Bizanţ, Bucureşti, 
1972. 

17] Vasile Tatakis, La philosophie byzantine, Paris, 
1949; Paul Evdokinov, Ortodoxia, Bucureşti, 1996, p. 40. 

18] Vasile I. Macedoneanul a publicat un manual de 
drept bizantin (879 şi 886), cu scopul de a pregăti opera de 
revizuire legislativă  „Basilialele”. Vezi Zaharia de 
Lingenthal, Collectio librorum juris graeco-romani în 
editorum, Leipzig, 1852. Paul Evdokinov, op. cit., p. 36. 

19] Ibidem, pp. 36 - 37. 

20] G. Fedotov, Treasury of Russian Spirituality, 
London, 1950. 

21] Thimothy Ware, LEglise des sept conciles. 
L'Orthodoxie, Bruxelles, 1968, pp. 152 - 153. 

22] Ibidem, p. 165. 

23] Ibidem, p. 168; vezi si pr. prof. Ioan Rámureanu, 
pr. prof. Milan Şesan, pr. prof. Teodor Bodogae, Istoria 
bisericească universală, Bucureşti, 1993, vol. II (1054 - 
1982), pp. 283 - 290. 

24] Alexandru Duţu, Ideologia naționalistă şi 
politizarea Ortodoxiei, în „Altarul Banatului”, an. VII, 
(serie nouă), nr. 7 - 8, iulie septembrie 1996, p. 14. 

25] Ibidem, p. 15. 


26] Nicolae Iorga, Istoria statelor balcanice în epoca 
modernă, Vălenii de Munte, 1913, p. 104. 

27] Diac. Silviu Anuichi, Relaţiile bisericeşti româno- 
sârbe din secolul al XVII-lea si al XVIII-lea, în „Biserica 
Ortodoxă Română”, XCVII 1979, nr. 7 - 8, pp. 905 - 908. 

28] N. Ciachir, Istoria modernă a Serbiei, Bucureşti, 
1974, p. 14. 

29] Ibidem, p. 12. 

30] N. Iorga, op. cit., p. 103. 

31] VI. D. Diordjevic, Iotopía tnc Xepfiac (1800 - 
1918), trad. în Ib. greacă de N. Paparrodou, GEooaovíkr, 
1970, p. 15. 

32] vezi M. A«okapic, EAAvvec Kat Xeppot KATA touc 
angAgeuOgpo TIKOvG TW v «yo vac (1804 - 1830) Avna, 
1936 E.A. Aouk«toc, EAAÀnvo v, peta Xgeppo v xo 
MavpBouvio v kata tn; EAAnvikrv Enav aotaon1823 - 
1826, OzooaAovixn, 1970. 

33] Dimitrie A. Sturdza, C. Golescu-Vartic, Acte si 
documente relative la istoria renasterii Romániei, vol. I, 
1391 - 1881, Bucuresti, 1900, p. 13. . 

34] Jean Mousset, La Serbie et son Eglise (1830 - 
1904), Paris, 1938, p. 47. 

35] Michel Lascaris, Le role des Grecs dans 
l'instruction serbe sous Carageorges, Athénes, 1933, p. 6. 

36] Jean Mousset, op. cit., p. 55. 

37] Textul autentic al acestei legi a fost tipárit de 
Ced. Mitrovici, Privi srpski zakon o crkverim vlastina, 
Belgrad, 1909. 

38] Mansi, tom 40, 218B. 

39] Mansi, tom 40, 217B. Collectio Conciliorum 
recentorium Ecclesiae Universal 

40] Mansi, tom 45, 623CD, 624CD, 625ABC, 626ABC. 

41] Io avvov N. Kapyipn, Ew tepika gemióópaoegtg em 
tng Op06060£0» G£020y1ac in , ExkAnvotia" 1938, tom 16, p. 
121124, p. 136 - 138. 

42] Idem, Opa mepi Opro6otov GOzoAoyuac, în 
,Emutnpovikr Eregtrnptiq 

GgoAoyiuknc XyoàAnc^, tomos 19, Bcooaiovikn, 1974, 


p. 15 - 38; Stefan Zankov, The eaştern Orthodox Church, 
trad. In engleză de Donald A. Lowrie, Edinburgh, 1929. 

43] Cleobule Tsourkas, Les premiéres influences 
occidentales dans l'Orient orthodoxe, in ,Balcania" VI, 
Bucuresti, 1943, p. 336. 

44] Ibidem, p. 337. 

45] Uygur Kocabasoglu, A preview of the British 
Consular establishment in the nineteenth century ottoman 
empire, in ,Revue des études sud-est européennes", tom 
XXXIII nr. 3 - 4, 1995, pp. 305 - 314. 

46] Cleobule Tsourkas, op. cit., p. 338. 

47] Evayyeiov A. O£060pov, AKpOPOAMOUOL KPOvOEW 
C (Kpvrkn AGLOAOYNOIG ADTLIEKKĂNOLAOTIKI] OUDETEUECEO) C), 
in „EkkAnoia” nr. 7/1995, p. 277. 

48] Ibidem, p. 278. 

49] Ibidem, p. 279. 

50] C. Th. Dimaras, Istoria literaturii neogrecesti, 
Bucuresti, 1968, p. 182. 


